ECAD6006C
Yn ôl gofyn yr aseiniad, mae disgwyl i’r awdur drafod datblygiad yn safon ei Gymraeg ers ei Brofiad Addysgu Proffesiynol yn ail flwyddyn ei hyfforddiant. Bydd rhai o’r agweddau a fydd yn cael eu trafod yn cael eu cymharu â’r Fframwaith Cymhwysedd Iaith i Athrawon.
Er mwyn ceisio adfyfyrio’n gytbwys ar ddatblygiad ieithyddol yr awdur ers y llynedd, mae’n bwysig gosod hwnnw yng nghyd-destun yr adborth a dderbyniwyd ar aseiniad modiwl ‘Iaith ar Daith’ ar yr adeg hynny. Dyna, wedi’r cyfan, yw man cychwyn yr aseiniad presennol. Yn yr aseiniad gwreiddiol roedd yn rhaid i’r awdur ffilmio’i hun yn addysgu gwers ac wedyn yn trafod y wers a safon yr iaith a ddefnyddiwyd yn gritigol. Yn y wers, dechreuodd yr awdur drwy ddarllen “llythyr” a anfonwyd i’r ysgol yn honni bod dim pwynt mewn ailgylchu, ac yna fe ddarllenodd y llyfr ‘Planed Arbennig Harri’ gan Dr. Sioned V. Hughes. Y dasg a osodwyd oedd ymateb i her y llythyr trwy greu banc o eiriau er mwyn cyflwyno dadl yn amlinellu’r rhesymau y gellir eu llunio o blaid ailgylchu. Yn yr adborth ar y wers a roddwyd i’r awdur fe amlinellwyd y canlynol;
“Rhaid nodi nad oedd yna enghreifftiau niferus o wallau iaith bersonol felly da iawn! Serch hyn, er mwyn mireinio ymhellach gwyliwch y ffilm eto ac edrychwch am fân lithriadau, e.e. ‘lot’, ‘paid â chadw’r tap ymlaen’”
(Adborth aseiniad ECAD5002C, 2019)
Fe welir o’r adborth mai mân welliannau yn unig oedd angen sylw. Fodd bynnag, yn sgil hynny, dros y cyfnod ers yr aseiniad gwreiddiol, gwnaed ymdrech i adnabod a chywiro’r math o wendidau a gyfeiriwyd atynt yn yr adborth, trwy ddefnyddio ‘llawer’ a ‘diffodd y tap’ yn hytrach na ‘lot’ a ‘paid â chadw’r tap ymlaen’.
	Yn sgil yr uchod roedd prif ffocws datblygiad yr awdur yn y cyfnod ar ei eirfa a’i dechneg o fewn y dosbarth. Roedd hynny’n cynnwys pwyso a mesur yr eirfa fwyaf priodol, ystyried gwneud defnydd o dafodiaith neu beidio, a hefyd ceisio ffyrdd o hybu’r defnydd o Gymraeg cywir, clir a syml. Yn amlwg, fel y bydd y darllenydd yn ymwybodol, nid oedd yn bosib rhoi hynny ar brawf gan nad oedd yr awdur wedi medru derbyn y cyfle i fynd ar Brofiad Addysgu yn y drydedd flwyddyn yn sgil y sefyllfa COVID-19.
	Rhywbeth pwysig i’w gofio yw nad yw datblygu o reidrwydd yn golygu gwella arwyddocaol; gall olygu sefydlu addewidion cadarn a mireinio rhai pethau technegol o ran y defnydd o eirfa. O gymharu â’r fideo o’r llynedd, gwelodd yr awdur, dros amser, ei fod bellach wedi bod yn defnyddio llawer iawn mwy o dafodiaith a geirfa Sir Gaerfyrddin wrth siarad gyda disgyblion (nodwyd hynny wrth arsylwi neu ar Brofiad Dewisol). Wrth siarad gyda’r disgyblion roedd yr awdur yn dueddol o ddefnyddio geiriau megis “moyn” a “mas” yn hytrach nag “eisiau” ac “allan”, ac yn gwneud hyn am ei fod yn ei weld yn haws na chymryd amser i helpu’r disgyblion i ddod yn gyfarwydd â thafodiaith ardaloedd eraill yng Nghymru. Serch hynny, ers hynny, gwelwyd bod  Canllaw Cwricwlwm i Gymru 2022 (Llywodraeth Cymru, 2020a, t. 164) yn nodi gwerth a phwysigrwydd ystyried cyflwyno disgyblion i wahanol dafodieithoedd;
“creu awyrgylch sy’n annog dysgwyr i dynnu ar eu gwybodaeth o nifer o ieithoedd (acen, tafodiaith, cywair, jargon a phriodiaith) i hybu dealltwriaeth a gwella cyfathrebu wrth ymwneud ag eraill.”
Yn ogystal â bod yn rhywbeth yr awgryma’r Llywodraeth i athrawon ystyried, mae ymwybyddiaeth o wahanol dafodieithoedd yn ymddangos yng Nghamau Cynnydd y Maes Dysgu a Phrofiad Iaith yn y Cwricwlwm Newydd 2022; “rwy’n gallu adnabod a deall gwahanol acenion a thafodieithoedd” (Llywodraeth Cymru, 2020a, t. 138). O ganlyniad i weld hyn a gwerthfawrogi ei fudd, mae’r awdur wedi dysgu o’i gamgymeriad yn defnyddio mwy o dafodiaith Sir Gaerfyrddin, i gymharu â’i ddefnydd a fyddai’n naturiol iddo o dafodiaith Arfon a Gwynedd. Bwriad yr awdur oedd goresgyn y broblem yma pan ar ei Brofiad Addysgu yn y drydedd flwyddyn ond yn amlwg ni fu hynny’n bosib ar lawr y dosbarth ond bydd yr awdur yn sicrhau ei fod yn defnyddio’i acen a’i eirfa naturiol, beth bynnag yw union leoliad unrhyw ysgol y bydd yn cael y cyfle i weithio ynddo yn y dyfodol er mwyn i’r disgyblion elwa o hynny trwy gyfoethogi eu geirfa a’u dealltwriaeth.
	Un ffordd y creda’r awdur y mae ei allu i addysgu’r Gymraeg wedi datblygu dros y flwyddyn ddiwethaf yw rhywbeth sydd wedi codi yn sgil ei ymchwil i waith Baker (2011) am addysg ddwyieithog lwyddiannus. Un a dull welodd yr awdur, ac y mae bellach am geisio ei ddefnyddio wrth siarad gyda disgyblion yn y Cyfnod Sylfaen, yw defnyddio mwy o ystumiau i gefnogi ystyr geiriau. Gelwir y broses o ddefnyddio ystumiau ac iaith y corff yn “Gyfathrebu gyda chyd-destun” (Context Embedded Communication, CEC); “gweithredoedd gyda llygaid a dwylo, adborth yn syth, a chiwiau a chliwiau i gefnogi iaith lafar” (Baker, 2011, t. 170). Wrth gwrs, er y gellid dadlau nad yw hyn yn dechnegol yn ddatblygiad ieithyddol fel y cyfryw,  creda’r awdur ei fod yn bwysig gan ei fod yn fodd i gefnogi’r iaith a ddefnyddir yn y dosbarth, sef un o amcanion addysgu pwysicaf yn y cyd-destun hwn.
Roedd yn amlwg yn y fideo o’r gwaith yn y dosbarth yn yr ail flwyddyn nad oedd yr awdur yn defnyddio llawer o ystumiau i egluro ystyr geiriau a’i fod felly yn defnyddio’r hyn a elwir gan Baker yn “Gyfathrebu heb gyd-destun” (Context Reduced Communication, CRC); “mae sgiliau meddwl uwch megis dadansoddi, syntheseiddio a chrynhoi yn cael eu defnyddio gan y disgyblion (Baker, 2011, t. 170). Dadl Baker (2011, t. 174) oedd bod y CEC yn datblygu dealltwriaeth a rhuglder arwynebol ymysg y disgyblon ond bod hynny’n cymharu’n anffafriol  â’r rhuglder gwirioneddol sydd yn deillio o ddefnydd CRC. O ddysgu o hyn, creda’r awdur ei fod yn hanfodol fod y disgyblion yn derbyn addysg iaith â digon o gyd-destun fel sylfaen cyn lleihau’r gefnogaeth wrth iddynt ddatblygu hyder. O ganlyniad, bydd yr awdur yn ceisio defnyddio mwy o ystumiau wrth addysgu yn y Cyfnod Sylfaen, gan adolygu hynny wrth i sgiliau ieithyddol y disgyblion ddatblygu.
Yn y Fframwaith Cymhwysedd Iaith i Athrawon mae gallu unigolyn i amrywio dulliau cyflwyno iaith yn agwedd bwysig ac felly creda’r awdur fod ystumiau yn ffordd i wneud hynny’n union. Drwy ddefnyddio ystumiau ac amrywio tôn llais mae’r athro’n “ennyn diddordeb ymysg y disgyblion”. (Llywodraeth Cymru, 2020b). Mae’r gallu i adnabod a deall ciwiau ac ystumiau yn ymddangos yn yng Nghamau Cynnydd y Cwricwlwm Newydd 2022; er enghraifft, “rwy’n gallu gwrando ar, adnabod a defnyddio ciwiau i ddeall ystyr cyffredinol a syniadau sydd ymhlyg” (Llywodraeth Cymru, 2020a, t. 139). Yn amlwg, mae hyn yn golygu ei fod yn hanfodol fod yr athro’n modelu hynny.  O ganlyniad i’r holl ymchwil mae’r awdur wedi ceisio defnyddio mwy o ystumiau wrth siarad â disgyblion, yn arbennig pan mae'r asesiadau o’u gallu ieithyddol yn awgrymu y byddai hynny o gymorth wrth iddynt ddatblygu rhuglder.
Ar ddiwedd ei Brofiad Addysgu yn yr Ail Flwyddyn, amlinellwyd yn yr adroddiad crynodol a wnaethpwyd am yr awdur mai un o’i gryfderau oedd bod “lefel a thôn y llais yn briodol i’r oed a’r dosbarth ac [ei fod] yn defnyddio arddull naturiol” (Llewelyn, 2019). Roedd priodoldeb yr iaith a ddefnyddiwyd ganddo wrth siarad gyda disgyblion yn rhywbeth a drafodwyd ym mhrofiad cyntaf yr awdur yn y Cyfnod Sylfaen. Nododd y mentor ar y pryd, er bod yr awdur yn meddu ar iaith Gymraeg graenus a chywir, amlygwyd ganddo fod yr iaith a ddefnyddiwyd ganddo yn medru bod yn rhy gymhleth i gynulleidfa Cyfnod Sylfaen. O ganlyniad, roedd datblygu hynny’n rhywbeth yr oedd yr awdur wedi ceisio ei wneud rhwng y Profiadau Addysgu gan roi sylw penodol i daro’r lefel iawn o ran deallusrwydd y disgyblion wrth warchod cywirdeb a safon. Fel y gwelwyd yn yr Adroddiad Crynodol PAP 2, roedd wedi llwyddo i wneud hynny. Mae gwella hyn hefyd wedi bod yn rhywbeth a gadwodd yr awdur i ystyriaeth wrth dreulio amser mewn gwahanol ysgolion yn arsylwi neu’n gwirfoddoli ers PAP 2. Creda’r awdur ei fod wedi datblygu ers yr ail flwyddyn ac roedd yn edrych ymlaen at gael profi hynny ar ei drydydd Profiad Addysgu Proffesiynol yn y Cyfnod Sylfaen, ond yn anffodus yn sgil y sefyllfa COVID-19 nid oedd hynny’n bosibl.
[bookmark: _GoBack]	Wrth ystyried ei safon ieithyddol, creda’r awdur ei fod mewn lle addas i fod yn hyderus wrth addysgu yn ystod ei flwyddyn anwytho. Wrth feddwl am yr adborth sydd wedi ei roi iddo dros y tair blynedd yn y Brifysgol, a’r gwaith mae wedi gwneud er mwyn datblygu ac ymateb i’r argymhellion, bydd yr awdur mewn lle da i fodelu iaith safonol i ddisgyblion er gwaethaf o’u cefndir ieithyddol neu leoliad yr ysgol. Yn ogystal â defnyddio iaith safonol bydd yr awdur hefyd yn sicrhau fod y dulliau mae’n eu defnyddio i gefnogi addysgu’r iaith yn addas a chael effaith gadarnhaol, megis defnyddio ystumiau.

Cyfanswm geiriau: 1,486














Rhestr gyfeirnodi 

[Athrofa Prifysgol Cymru y Drindod Dewi Sant] (2019) Adborth aseiniad ECAD5002C. Caerfyrddin: [Athrofa Prifysgol Cymru y Drindod Dewi Sant]

Baker, C. (2011) Foundations of Bilingual Education and Bilingualism. 5ed argraffiad. Bryste: Multilingual Matters

Evans, D. (2018) Asesiad Crynodol Diwedd y Lleoliad 1. Adroddiad SWWCTE. Heb ei gyhoeddi

Llewelyn, M. (2019) Asesiad Crynodol Diwedd y Lleoliad 2. Adroddiad SWWCTE. Heb ei gyhoeddi

Llywodraeth Cymru. (2020a) Canllaw Cwricwlwm i Gymru 2022. Caerdydd: Hawlfraint y 
Goron

Llywodraeth Cymru. (2020b) Fframwaith Cymwyseddau Iaith Gymraeg Ymarferwyr Addysg
Ar gael yn: https://llyw.cymru/sites/default/files/publications/2019-06/fframwaith-cymwyseddau-iaith-gymraeg-ymarferwyr-addysg.pdf
[Darllenwyd: 20/04/20]





































































	
Cynllun Gwers 1
 
	Darpar Athro 
	Sion Llywelyn Jones

	Dosbarth:
	Blwyddyn 2

	Maes Dysgu a Phrofiad neu Bwnc
	Iaith, Llythrennedd a Chyfathrebu

	Dyddiad:
	06/05/20

	Ffocws Gwers:
	Llysiau a ffrwythau


	Cysylltiadau ystyrlon â'r Cwricwlwm 
	Iaith, Llythrennedd a Chyfathrebu
-Rwy’n gallu defnyddio ystod o strategaethau i ddarllen gyda rhuglder cynyddol
-Rwy’n gallu defnyddio cyfatebiaethau graffem-ffonem wrth ddarllen
-Rwy’n gallu adnabod nodweddion gwahanol fathau o destunau a defnyddio iaith briodol i siarad amdanyn nhw
-Rwy’n gallu darllen ar goedd gyda mynegiant, gan roi sylw i atalnodi
-Rwy’n gallu datblygu fy ngeirfa trwy wrando a darllen, a defnyddio’r geiriau newydd hyn mewn amrywiaeth o gyd-destunau.

Iechyd a Lles
-Rwyf wedi datblygu dealltwriaeth fy mod angen deiet cytbwys
-Rwy’n gallu sylwi ar fy nheimladau, a’u cyfathrebu
-Rwy’n gallu rhoi sylw i deimladau pobl eraill ac rwy’n dysgu meddwl am y rhesymau pam eu bod o bosib yn teimlo felly.


	Cysylltiadau ystyrlon â:
Chyfrifoldebau trawsgwricwlaidd
	Llythrennedd – mae’r tasg ffocws yn ymwneud â thrafod ac ysgrifennu.

Rhifedd – mae’r ardal chwarae rôl yn y ddarpariaeth barhaus yn ymwneud â siop ble mae disgwyl i’r disgyblion ddefnyddio a thrin arian yn gywir
-mae disgwyl i’r disgyblion ysgrifennu rysáit gan gynnwys cyfarwyddiadau am faint o wahanol lysiau i gynnwys a.y.y.b


	Targedau Personol 
SAFON SAC
Addysgeg
Dylanwadu ar ddysgwyr
Y targed a roddwyd i’r athro ar ddiwedd fy mhrofiad diweddaraf oedd i ddatblygu ei ddefnydd o strategaethau tracio ac asesu





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

1. Gwrando a thrafod y llyfr Supertaten
2. Trafod pwysigrwydd bwyta’n iach
3. Llunio rhestr siopa o ba lysiau maent eisiau eu rhoi yn eu cawl
4. Ysgrifennu rysáit i wneud cawl





	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 

	1. Bydd y disgyblion yn gallu ymateb i gwestiynau’r athro gan ddangos dealltwriaeth o’r llyfr ac o’r drafodaeth
2. Bydd y disgyblion yn gallu dangos dealltwriaeth sylfaenol o bwysigrwydd cadw’n iach
3. Bydd y disgyblion yn gallu ysgrifennu rhestr siopa gan ddefnyddio sillafu cywir a llawysgrifen dda
4. Bydd y disgyblion yn gallu ysgrifennu cyfarwyddiadau ar sut i baratoi llysiau ar gyfer cawl





	CYFNOD ARWEINIOL
-Bydd y disgyblion wedi ymateb yn ddymunol wrth i’r awdur ddarllen y stori a chynnal trafodaeth ddosbarth. Mae hyn yn cynnwys ateb cwestiynau agored a chaeedig. Bydd y disgyblion hefyd yn cael cyfleoedd i drafod gyda’u cyd-ddisgyblion ac felly’n gallu asesu cyfoedion

ADDYSGU A DYSGU CRAIDD
-Gan fod y disgyblion tasg ffocws yn gweithio’n uniongyrchol gyda’r athro bydd hynny’n caniatáu’r athro i asesu’r ffurfiannol ac addasu’r dasg yn ôl gofynion y plant

SESIWN GLOI
-I ddangos dealltwriaeth y disgyblion bydd yr athro’n holi cwestiynau agored a chaeedig i sicrhau dealltwriaeth ar ran y disgyblion





	Amser
1 awr
	Gweithgareddau/Methodoleg/Cysyniadau Allweddol
	Tasgau Disgyblion
 
	Adnoddau

	20 munud

Cyfnod agoriadol 
	Yn y cyfnod agoriadol bydd yr athro yn darllen y llyfr Supertaten ar lawr y dosbarth gyda’r disgyblion yn eistedd ar y mat. Bydd yr athro yn darllen y stori gan amrywio tôn y llais a goslef. Bydd yr awdur yn defnyddio ystumiau ac iaith y corff, yn ogystal â thynnu sylw tuag at wahanol nodweddion iaith.

Yn dilyn darllen y stori bydd yr athro’n cynnal trafodaeth gyda’r disgyblion am beth maent wedi ei ddysgu o’r stori a sut maent yn meddwl y byddent yn gallu cael pwerau’r llysiau. Bydd hyn yn arwain at drafodaeth am fwyta’n iach

	Y prif ddisgwyliad o’r disgyblion yn y cyfnod agoriadol yw i wrando ar y stori ac ymateb yn addas i gwestiynau’r athro. Bydd y disgyblion hefyd yn cael eu rhoi mewn parau i drafod gyda’u cyd-ddisgyblion.
	Copi o’r llyfr Supertaten

	35
munud

Addysgu a Dysgu Craidd
	TASG FFOCWS
Yn ystod y drafodaeth yn y Cyfnod Agoriadol bydd yr athro’n arwain y sgwrs at y ffaith y gall y disgyblion yn bwyta cawl er mwyn cael pwerau’r llysiau. O ganlyniad, y dasg yw i ddisgyblion ysgrifennu rysáit ar gyfer paratoi cawl.



Gwahaniaethu
Mae’r dasg yn ymwneud ag ysgrifennu rysáit a bydd y weithgaredd wedi ei wahaniaethu ar 3 lefel ond bydd yr athro hefyd yn gallu addasu’r gefnogaeth maent yn ei gynnig i’r disgyblion







-

DARPARIAETH BARHAUS
Mae’r athro wedi paratoi gweithgareddau darpariaeth barhaus sydd yn ymwneud â’r thema ac yn ffitio o dan ymbarél y canlynol;
-Ardal rhifedd
-Swyddfa sgwennu
-Byd bach
-Ardal ddarllen
-Chwarae rôl
-Sgiliau modur

	TASG FFOCWS
Bydd y grwpiau yn cymryd eu tro i weithio gyda’r athro mewn gwahanol sesiynau, h.y ni fydd pob grŵp yn cwblhau’r dasg ffocws yn yr un sesiwn.




Gwahaniaethu
Gallu is- bydd gofyn i’r disgyblion is ysgrifennu rhestr o'r cynhwysion fydd eu hangen a bydd yr athro’n pwysleisio llawysgrifen a sillafu cywir
Gallu canolig- bydd disgwyl i’r disgyblion ysgrifennu rysáit gan gynnwys cyfarwyddiadau wrth ddefnyddio brawddegau wedi eu paratoi ymlaen llaw fel ysgogiad a chymorth
Gallu uwch- bydd y disgyblion yn ysgrifennu rysáit gan gynnwys cyfarwyddiadau a brawddegau llawn

-

DARPARIAETH BARHAUS
Bydd y disgyblion sydd ddim yn gweithio ar y dasg ffocws gyda’r athro’n gallu cylchdroi o gwmpas y gweithgareddau.
Ardal rhifedd- Cyfri a grwpio gwahanol lysiau gan gyfri i fyny hyd at 50. Bydd gofyn i’r disgyblion roi’r llysiau mewn grwpiau i orau eu gallu, h.y gallu is = 2, 5, gallu uwch = 3, 4
Swyddfa sgwennu- Swigen siarad wedi ei lamineiddio yn caniatáu’r disgyblion ei roi gyda'r ffrwythau wrth ddweud beth mae’r cymeriad yn ei deimlo
Byd bach- Amryw o wahanol wynebau yn dangos gwahanol emosiynau wedi eu gosod allan ac mae disgwyl i’r disgyblion gyfateb y wyneb a’r emosiwn gyda’r cymeriad
Ardal ddarllen- Llyfrau yn ymwneud â llysiau a bwyta’n iach
Chwarae rôl- Siop y dosbarth yn caniatáu i’r disgyblion fynd i brynu llysiau o’r siop ac ymarfer sgiliau rhif
Sgiliau modur- Tegan ‘Mr Potato Head’ yn caniatáu i’r disgyblion labelu wahanol emosiynau i ddatblygu eu sgiliau Personol a Chymdeithasol

	TASG FFOCWS
Bydd y tasg ffocws yn cael ei gwblhau ar daflen waith i’w roi yn llyfrau’r disgyblion ac felly nid oes angen llawer o adnoddau















-

DARPARIAETH BARHAUS
-Taflenni wedi eu lamineiddio’n egluro pob un o’r tasgau
-Botymau recordio’n egluro’r tasgau os nad yw’r disgyblion yn hyderus yn darllen y dasg 
-Amryw o wahanol lysiau
-Taflenni swigen siarad
-Darnau papur â gwahanol emosiynau arnynt
-Llyfrau am lysiau a ffrwythau
-Siop chwarae rôl gan gynnwys darnau arian ffug
-Tegan ‘Mr Potato Head’

	5 munud

Sesiwn Gloi
	Yn y sesiwn gloi bydd yr athro’n cynnal trafodaeth gyda’r disgyblion ynglŷn â’r hyn maent wedi ei ddysgu yn y wers heddiw:

Bydd yr athro’n holi cwestiynau am yr hyn mae’r disgyblion wedi eu ddysgu a beth maent yn edrych ymlaen i gael gwneud yn ystod y wers nesaf.

Bydd yr awdur yn pwysleisio pwysigrwydd defnyddio brawddegau megis “rydw i’n edrych ymlaen oherwydd...”, “fy hoff beth i wneud oedd...”

	Bydd disgyblion yn gallu trafod mewn parau yr hyn maent wedi ei ddysgu



	Gan ei fod yn drafodaeth ar y mat nid oes angen adnoddau ar gyfer y rhan yma o’r wers.

Cynllun gwers 2
	Darpar Athro 
	Sion Llywelyn Jones

	Dosbarth:
	Blwyddyn 2

	Maes Dysgu a Phrofiad neu Bwnc
	Iaith, Llythrennedd a Chyfathrebu
	Dyddiad:
	07/05/20

	Ffocws Gwers:
	Llysiau a ffrwythau


	Cysylltiadau ystyrlon â'r Cwricwlwm 
	Iaith, Llythrennedd a Chyfathrebu
-Rwy’n gallu ysgrifennu’n ddarllenadwy
-Rwy’n gallu sillafu geiriau afreolaidd cyffredin yn gywir
-Rwy’n gallu rhoi ymgais ar sillafu geiriau anoddach mewn ffordd resymegol
-Rwy’n gallu esbonio gwybodaeth a rhannu syniadau, barn a theimladau gan ddefnyddio geirfa berthnasol
-Rwy’n gallu siarad er mwyn cynllunio ac ysgrifennu at wahanol ddibenion ac ar gyfer gwahanol gynulleidfaoedd

Iechyd a Lles
-Rwyf wedi datblygu dealltwriaeth fy mod angen deiet cytbwys
-Rwy’n gallu sylwi ar fy nheimladau, a’u cyfathrebu
-Rwy’n gallu rhoi sylw i deimladau pobl eraill ac rwy’n dysgu meddwl am y rhesymau pam eu bod o bosib yn teimlo felly.


	Cysylltiadau ystyrlon â:
Chyfrifoldebau trawsgwricwlaidd
	Llythrennedd – mae’r tasg ffocws yn ymwneud â thrafod ac ystyried ansoddeiriau addas i ddisgrifio cawl. Yn dilyn hynny, mae disgwyl i’r disgyblion allu defnyddio iaith berswâd i hysbysebu’r cawl

Rhifedd – mae’r ardal chwarae rôl yn y ddarpariaeth barhaus yn ymwneud â siop ble mae disgwyl i’r disgyblion ddefnyddio a thrin arian yn gywir
-mae disgwyl i’r disgyblion ysgrifennu rysáit gan gynnwys cyfarwyddiadau am faint o wahanol lysiau i gynnwys a.y.y.b

Cymhwysedd Digidol – yn y tasg ffocws bydd y disgyblion yn defnyddio iPad i ffilmio’u hysbysebion


	Targedau Personol 
SAFON SAC
Addysgeg
Dylanwadu ar ddysgwyr
Y targed a roddwyd i’r athro ar ddiwedd fy mhrofiad diweddaraf oedd i ddatblygu ei ddefnydd o strategaethau tracio ac asesu




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

1. Trafod y wers flaenorol
2. Trafod pwysigrwydd bwyta’n iach
3. Ysgrifennu rhestr o ansoddeiriau i ddisgrifio’r cawl
4. Ffilmio hysbyseb ar gyfer y cawl




	
	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 

	1. Bydd y disgyblion yn gallu ymateb i gwestiynau’r athro gan ddangos dealltwriaeth o’r wers flaenorol
2. Bydd y disgyblion yn gallu dangos dealltwriaeth sylfaenol o bwysigrwydd cadw’n iach
3. Bydd y disgyblion yn gallu ysgrifennu rhestr o ansoddeiriau addas i ddisgrifio’r cawl
4. Bydd y disgyblion yn gallu ffilmio’u hunain yn hysbysebu’r cawl





	CYFNOD ARWEINIOL
-Bydd y disgyblion wedi ymateb yn ddymunol wrth i’r awdur ddarllen y stori a chynnal trafodaeth ddosbarth. Mae hyn yn cynnwys ateb cwestiynau agored a chaeedig. Bydd y disgyblion hefyd yn cael cyfleoedd i drafod gyda’u cyd-ddisgyblion ac felly’n gallu asesu cyfoedion

ADDYSGU A DYSGU CRAIDD
-Gan fod y disgyblion tasg ffocws yn gweithio’n uniongyrchol gyda’r athro bydd hynny’n caniatáu’r athro i asesu’r ffurfiannol ac addasu’r dasg yn ôl gofynion y plant

SESIWN GLOI
-I ddangos dealltwriaeth y disgyblion bydd yr athro’n holi cwestiynau agored a chaeedig i sicrhau dealltwriaeth ar ran y disgyblion





	Amser
1 awr
	Gweithgareddau/Methodoleg/Cysyniadau Allweddol
	Tasgau Disgyblion
 
	Adnoddau

	10 munud

Cyfnod agoriadol 
	Cyn y wers bydd yr athro wedi paratoi cawl gan gynnwys y cynhwysion a restrwyd yn y wers flaenorol. Bydd yn cynnal trafodaeth yn y dosbarth ynglŷn a chynnwys y cawl a pha mor iach ydyw o
	Gan fod y cyfnod agoriadol yn ymwneud â rhoi cyd-destun i’r wers bydd disgwyl i’r disgyblion allu eistedd ar y mat ac ymateb i unrhyw gwestiwn sydd yn cael ei ofyn iddynt. Ni fydd tasg sylweddol i’w gwblhau
	Adnoddau
-Cawl wedi ei baratoi

	35
munud

Addysgu a Dysgu Craidd
	PWYSIG YW COFIO YW BYDD Y DARN ADDYSGU A DYSGU CRAIDD YN DIGWYDD DROS GYFNOD O WYTHNOS AC FELLY MAE MWY O AMSER NA SYDD YN YMDDANGOS YN Y GOLOFN CHWITH

	
	TASG FFOCWS
Yn ystod y tasg ffocws bydd un grŵp ar y tro yn cael blasu’r cawl a rhestru geiriau maent yn meddwl sydd yn dda i’w ddisgrifio. Yn dilyn hynny, bydd y disgyblion yn gweithio o fewn parau i baratoi hysbyseb yn annog pobl i fwyta’u cawl. Yn dilyn hynny, bydd y disgyblion yn cael defnyddio sgrin werdd i ffilmio’u hysbysebion






Gwahaniaethu
Nid oes gwahaniaethu sylweddol yn y tasg ffocws oherwydd mae lefel y gwaith yn dibynnu ar eirfa’r disgyblion

-

DARPARIAETH BARHAUS
Mae’r athro wedi paratoi gweithgareddau darpariaeth barhaus sydd yn ymwneud â’r thema ac yn ffitio o dan ymbarél y canlynol;
-Ardal rhifedd
-Swyddfa sgwennu
-Byd bach
-Ardal ddarllen
-Chwarae rôl
-Sgiliau modur

	TASG FFOCWS
Bydd y grwpiau yn cymryd eu tro i weithio gyda’r athro mewn gwahanol sesiynau, h.y ni fydd pob grŵp yn cwblhau’r dasg ffocws yn yr un sesiwn.









Gwahaniaethu
Nid oes gwahaniaethu sylweddol yn y tasg ffocws oherwydd mae lefel y gwaith yn dibynnu ar eirfa’r disgyblion

-

DARPARIAETH BARHAUS
Gan fod y wers yn disgyn o fewn yr un thema bydd y darpariaeth barhaus a oedd mewn lle yn y wers flaenorol yn parhau i’w gael ei ddefnyddio ond ei addasu rhywfaint
Bydd y disgyblion sydd ddim yn gweithio ar y dasg ffocws gyda’r athro’n gallu cylchdroi o gwmpas y gweithgareddau.
Ardal rhifedd- Cyfri a grwpio gwahanol lysiau gan gyfri i fyny hyd at 50. Bydd gofyn i’r disgyblion roi’r llysiau mewn grwpiau i orau eu gallu, h.y gallu is = 2, 5, gallu uwch = 3, 4
Swyddfa sgwennu- Swigen siarad wedi ei lamineiddio yn caniatáu’r disgyblion ei roi gyda'r ffrwythau wrth ddweud beth mae’r cymeriad yn ei deimlo
Byd bach- Amryw o wahanol wynebau yn dangos gwahanol emosiynau wedi eu gosod allan ac mae disgwyl i’r disgyblion gyfateb y wyneb a’r emosiwn gyda’r cymeriad
Ardal ddarllen- Llyfrau yn ymwneud â llysiau a bwyta’n iach
Chwarae rôl- Siop y dosbarth yn caniatáu i’r disgyblion fynd i brynu llysiau o’r siop ac ymarfer sgiliau rhif
Sgiliau modur- Tegan ‘Mr Potato Head’ yn caniatáu i’r disgyblion labelu wahanol emosiynau i ddatblygu eu sgiliau Personol a Chymdeithasol

	TASG FFOCWS
Adnoddau
-Taflen waith i ysgrifennu hysbyseb
-iPad i ffilmio
-Sgrin werdd
-Unrhyw adnoddau ychwanegol mae’r disgyblion eu hangen

Iechyd a diogelwch
Sicrhau nad oes gan y disgyblion unrhyw alergedd am unrhyw un o gynhwysion cawl



-

DARPARIAETH BARHAUS
-Taflenni wedi eu lamineiddio’n egluro pob un o’r tasgau
-Botymau recordio’n egluro’r tasgau os nad yw’r disgyblion yn hyderus yn darllen y dasg 
-Amryw o wahanol lysiau
-Taflenni swigen siarad
-Darnau papur â gwahanol emosiynau arnynt
-Llyfrau am lysiau a ffrwythau
-Siop chwarae rôl gan gynnwys darnau arian ffug
-Tegan ‘Mr Potato Head’

	15 munud

Sesiwn Gloi
	Yn y sesiwn gloi bydd yr athro’n cynnal sesiwn ‘premiere’ i ganiatáu’r disgyblion i allu gwylio’u hysbysebion gyda gweddill y dosbarth. Y gobaith yw fod hyn am roi ymdeimlad o wobrwyo i’r disgyblion

Bydd y disgyblion hefyd yn cael cerdded ar hyd carped coch a bwyta ‘popcorn’ er mwyn gwneud i’r disgyblion deimlo fel eu bod mewn ‘premiere’


	Bydd y disgyblion yn cael gwylio’r hysbysebion a chynnig adborth i’w gilydd ynglŷn a nhw. 



	Adnoddau
-Carped coch
-‘Popcorn’

Iechyd a Diogelwch
Sicrhau nad oes gan y disgyblion unrhyw alergedd am ‘bopcorn’














